Agente ya tumelelo ya thekontle ya materiale wa leabela la diphoofolo e swanetše e ngwadišwe le Mongwadiši wa Kaonafatšo ya Diphoofolo pele a ka reka diphoofolo goba matereiale wa leabela wa go swana le diempriyo, mae goba matšhedi ka ntle ga naga go tliša ka mo Afrika Borwa.
lefelo le swanetše le be le ditlabelo ka moka tšeo di laeditšwego tša go swara materiale wa leabela la diphoofolo laborothori le lefelo la ditlwaelo di swanetše di latele minimamo wa maemo ao a laeditšwego bathwadi ba swanetše ba tšwe pele ka go swara matšhedi.
Ntšha foromo ya kgopelo go tšwa inthaneteng gomme o e tlatše ka botlalo ka kgatišo. Foromo e ka kgopelwa gape go tšwa go Mongwadiši wa Kaonafatšo ya Diphoofolo.
Dikgopelo tšeo di sa tlatšwago ka botlalo di tla bušetšwa morago go mokgopedi.
Bona gore kgopelo e hlatselwa ke ngaka ya diphoofolo yeo e dumeletšwego go dira seo ke Mmušo wa Afrika Borwa wa Diphoofolo.
Tefelo ya maleba e swanetše e sepele le kgopelo ye nngwe le ye nngwe. Lebiša ditšheke goba ditefelo tša otara ya poso go: Molaodi-Kakaretšo: Temo.
Kgopelo e ka tšea matšatši a 30 go sepedišwa.